section_heading: Političko-vojna pozadina
paragraph_text: Osmanska država silovito se je širila hrvatskim krajevima u 16. stoljeću. Stogodišnji hrvatsko-turski rat osobito je bio krvav u 16. stoljeću. Osmanska država bila je u naletu i hrvatske akcije svodile su se na zadržavanje i usporavanje osvajača. Osmansko širenje došlo je do Zagreba i zaprijetilo je golom opstanku Kraljevine Hrvatske. Srpnja 1556. probili su bojišnicu na Uni, čega je mjera bilo tadašnje osvajanje Kostajnice (izdajom, 17. srpnja). Time je pala velika prirodna zaprjeka i od tad osmanske postrojbe stalno prijete Zagrebu.V.K.HRT: [https://magazin.hrt.hr/452062/13-kolovoza-1556-turci-pred-zagrebom ''13. kolovoza 1556. - Turci pred Zagrebom''] HRT. 13. kolovoza 2018. Pristupljeno 28. kolovoza 2020.